In die oorspronklike versoek om inligting is ook gevra vir korttermyn-kragopwekkingsopsies van tot 3 000 MW wat binne ’n jaar beskikbaar kan wees, maar ontleding van die departement toon opsies wat oor ’n langer tydperk in bedryf kom “is nodig om te verseker dat die prys daarvan nie huidige tariewe negatief beïnvloed nie”.
Mantashe sê ook die nasionale energiereguleerder (Nersa) het reeds 132 aansoeke ontvang om altesame 59 MW vir eie gebruik op te wek. Die lisensiëringsvereiste vir hierdie kategorie opwekking is geskrap in ’n poging om die tekort aan krag te verminder. – Bloomberg, verwerk